Publication: Magyar Közlöny
Issue: MK-2010-187 (Year: 2010, Number: 187)
Era: contemporary
Section: rögzítést a számvitelrõl szóló 2000. évi C. törvény (a továbbiakban: Számv. tv.) elõírja. Ennek megfelelõen például a
Paragraph Index: 995

3. A táblákban és a jelen kitöltési elõírásokban használt fogalmak magyarázatát e melléklet I. H 5. pontja tartalmazza. II. A tábla kitöltésével kapcsolatos részletes elõírások 01–04. sorok: Az áruszállításból és szolgáltatásból származó követelések és kötelezettségek idõszak végi összesen állományába beleértendõ a kapcsolt és egyéb részesedési viszonyban lévõ vállalkozásokkal szemben fennálló ilyen típusú követelések, illetve kötelezettségek állománya is. A követeléseket mérleg szerinti nettó (értékvesztéssel csökkentett) értéken kell jelenteni. 05–06. sorok: Az adott kölcsönök alatt a befektetett pénzügyi eszközök és a követelések között szereplõ, bármely belföldi vagy külföldi partnernek kölcsönadott pénzeszköz állományát kell érteni, ideértve a kapcsolt és egyéb részesedési viszonyban lévõ vállalkozásokat illetve az adatszolgáltató munkavállalóit is. Kölcsönként kell kimutatni a követelések között nyilvántartott, más vállalkozással szembeni pozitív összegû cash-pool és elszámolási számla követelést is.

Source: https://magyarkozlony.hu/hivatalos-lapok/6798b7df8cf0e424575ce1340cded21cec9904d3/dokumentumok/4f739d1b895c214701ed4412efd42504681bdf0c/letoltes